**Atbildes uz jautājumiem par sarunu procedūru "110kV elektropārvades kabeļu līnijas LNr.210 a/st "Torņakalns" – a.st "Centrālā" caurlaides spējas palielināšanas būvniecības ieceres-priekšprojekta izstrāde" (ID Nr.AST2018/17)**

1. **Jautājums:** Lūdzam precizēt pielikuma Nr.5.1 tehniskā uzdevuma 1.2 punktā nepieciešamo izpētes apjomu.

**Atbilde:** *Nav jāparedz ģeotehniskā izpēte Daugavas upē. Saskaņā ar Tehniskā uzdevuma (pielikums Nr.5) 2.2.1. punktu – "Veikt trīs ģeotehniskos urbumus ārpus esošās 110 kV LNr.210 aizsargjoslas – Mazās Daugavas kreisajā krastā, Zaķusalā, Daugavas labajā krastā, ne tuvāk par 10 metriem no esošās 110 kV kabeļa līnijas LNr.210 aizsargjoslas.*

1. **Jautājums:** Lūdzu precizēt pielikuma Nr.5 Tehniskajā uzdevumā, punktā 2.2.5. esošo informāciju. Tiek prasītas laboratoriskās analīzes pēc LVS CEN ISO/TS 17892 metodēm, bet jau nākošajā rindkopā tiek runāts par "in-situ" pārbaudēm grunts fizikāli-mehānisko īpašību noteikšanai. "In-situ" nozīmē "uz vietas" veiktās pārbaudes, kas nevar būt laboratoriskās analīzes pēc LVS CEN ISO/TS 17892 metodēm (paraugs tiek transportēts uz laboratoriju). Parasti ar "In-situ" metodēm ģeotehniķi saprot kādu no lauka pārbaudes metodēm (statiskā vai dinamiskā zondēšana, SPT, spārniņgrieze, utt.).

**Atbilde:** *Tehniskā uzdevuma**(pielikums Nr.5) 2.2.5.1. punkts tiek izteikts šādā redakcijā:**"Pielietojot**statiskās zondēšanas (CPT) metodi, mehānisko īpašību noteikšana visos izpētes punktos".*

1. **Jautājums:** Lūdzam precizēt vai būs nepieciešama ģeotehniskā izpēte Daugavā.

**Atbilde:** *Skat. atbildi uz 1. jautājumu.*

1. **Jautājums:** Lūdzam precizēt vai esošais kabelis, kas atrodas ārpus esošajām sarkanajām līnijām ir ienests visu zemju īpašnieku zemesgrāmatās kā esošs apgrūtinājums.

**Atbilde:** *Pretendentam jāuzskata, ka esošais kabelis ārpus esošajām sarkanajām līnijām nav ienests zemju īpašnieku zemesgrāmatās kā esošs apgrūtinājums.*

1. **Jautājums:** Lūdzam precizēt pielikuma Nr.5.1 tehniskā uzdevuma 6. punktā prasīto par "**saņemt** **saskaņojumu** no zemes īpašniekiem, ja kabelis atrodas ārpus sarkanajām līnijām".

**Atbilde:** *Uzņēmējam pēc iespējas jāparedz jaunizbūvējamās kabeļu līnijas trases izvietošanu ielu sarkano līniju robežās vai zemes vienībās, kurās jau šobrīd ir izvietota esošās līnijas trase. Šādā gadījumā saskaņojums ar zemes īpašnieku nav nepieciešams.*

*Gadījumā, ja šāds trases novietojums nav iespējams vai jaunizbūvējamās kabeļu līnijas trases optimizācijas nolūkos tiek skarti jauni zemes īpašumi, uzņēmējam ir jāapzina iespējamās jauno zemes īpašumu apgrūtinājuma izmaksas, jāsniedz jaunās trases novietojuma tehniski ekonomiskais pamatojums, tajā skaitā Pasūtītāja ieguvumi no šādas trases optimizācijas. Gadījumā, ja šādu Pasūtītāja ieguvumu nav, uzņēmējam ir jāizvēlas cita jaunizbūvējamās kabeļa līnijas trase.*

1. **Jautājums:** Lūdzam precizēt kādā caurulē atrodas esošais kabelis.

**Atbilde:** *Esošais kabelis ievietots metāla caurulē. Caurules diametrs 219 mm.*

1. **Jautājums:** Lūdzam precizēt vai ir iespējams palielināt atslēgumu laiku līnijas uzmērīšanai no 2 kalendārām dienām uz 5 kalendārām dienām, jo tā kā esošais kabelis šķērso ūdenstilpnes tad uzmērīšanas darbi šādās vietās ir ļoti laikietilpīgi un 2 kalendārās dienās nav izpildāms viss darba apjoms.

**Atbilde:** *110 kV**LNr.210 atslēgumu laiks kabeļa līnijas uzmērīšanai ir palielināts līdz 5 kalendārām dienām (avārijas atjaunošanas laiks 2 stundas).*

*110 kV**LNr.210 atslēgums iespējams šādos laikos:*

1. *No 11.06.2018. līdz 15.06.2018.;*
2. *No 16.07.2018. līdz 27.07.2018.*
3. **Jautājums:** Lūdzam pārskatīt pielikuma Nr.5 tehniskā uzdevuma 4.2. punktu uz šādu redakciju - darbuzņēmējs šos darbus saskaņo 1 nedēļu pirms veicamajiem darbiem ar pasūtītāju. Jo uz piedāvājuma brīdi mēs nevaram iedot precīzu 110kV LNr.210 atslēguma grafiku, jo tas būs atkarīgs no laika apstākļiem, kad var veikt uzmērīšanas darbus Daugavā. Kā arī šāda veida darbi iepriekš ir jāsaskaņo ar Rīgas Brīvostu.

**Atbilde:** *Tehniskā uzdevuma**(pielikums Nr.5) 4.2. punkts tiek izteikts šādā redakcijā: "Pēc līguma noslēgšanas saskaņot ar Pasūtītāju detalizētu Darbu izpildes laika grafiku.*

*Darbu izpildes laika grafikā jānorāda 110 kV LNr.210 atslēguma laiks konkrētā kalendārajā mēnesī.*

*110 kV**LNr.210 atslēgums iespējams šādos laikos:*

1. *No 11.06.2018. līdz 15.06.2018.;*
2. *No 16.07.2018. līdz 27.07.2018.*

*Pirms darbu izpildes ar 110 kV LNr.210 atslēgumu Uzņēmējam savlaicīgi jāiesniedz AS "Augstsprieguma tīkls" rakstisks ierosinājums LNr.210 atslēgumam ne vēlāk kā līdz iepriekšējā mēneša* ***4. datumam.***

1. **Jautājums:** Lūdzam precizēt, kas segs papildus topogrāfijas uzmērīšanas darbu izmaksas, ja, sagatavojot trases priekšlikumus saskaņā ar pielikuma Nr.5.1 tehniskā uzdevuma punktu Nr.5, trases ierādes tiks ierādītas atšķirīgi no esošā kabeļa trases. Vai arī ņemot vērā pielikuma Nr.5.1 tehniskā uzdevuma punktu nr.1.3 atbilstoši LBN 008-14 "Inženiertīklu izvietojums" nebūs iespējams izguldīt jauno kabeli esošās kabeļu trases zonā.

**Atbilde:** *Papildus izmaksas sedz pretendents, iekļaujot izmaksas piedāvājumā, tajā skaitā, ja nav iespējams priekšprojekta risinājumos izvietot jauno kabeļa līniju esošās kabeļa līnijas trasē. Pretendentam nav jāparedz jaunās kabeļa līnijas būvniecības guldīšanas risinājumi gadījumos, ja būvniecības laikā nezināmu apstākļu dēļ nav iespējams ieguldīt jauno kabeli esošās kabeļu trases zonā.*

1. **Jautājums:** Lūdzam precizēt vai pretendentam papildus trases ierādēm vēl jāsaņem būvatļauja.

**Atbilde:** *Būvatļauja nav jāsaņem. Saskaņā ar Tehniskā uzdevuma (pielikums Nr.5.1) 8. punktu – "Atsevišķā sējumā sagatavot būvprojektu minimālā sastāvā, kuru paredzēts iesniegt būvvaldē būvatļaujas saņemšanai. Būvprojektu minimālā sastāvā izstrādāt atbilstoši Rīgas pilsētas būvvaldes prasībām (saturs, apjoms, noformējums, eksemplāru skaits u.c.) un to nodot pasūtītājam".*

1. **Jautājums:** Lūdzam precizēt, vai ir pieļaujama 110 kV kabeļa uzmērīšanas precizitāte līdz 1 metram tajās vietās, kur komunikācijas dziļums pārsniegs 7 m dziļumu.

**Atbilde:** *Akceptējam esošā 110 kV kabeļa uzmērīšanas precizitāti līdz 1 metram tajās vietās, kur komunikācijas dziļums pārsniegs 7 m dziļumu. Lūdzam esošā 110 kV kabeļa uzmērīšanas precizitāti ņemt vērā, izvietojot trasē jaunbūvējamo 110 kV kabeli LBN 008-14 "Inženiertīklu izvietojums" noteiktajos attālumos.*

1. **Jautājums:** Lūgums precizētTehniskā uzdevuma punktā 1.2. "Veikt kabeļu līnijas trases ģeotehnisko izpēti Daugavas pārejā"izvirzīto prasību*.* Vai ir nepieciešams veikt Daugavas gultnes ģeotehnisko izpēti kabeļa līnijas šķērsojuma vietā?

**Atbilde:** *Skat. atbildi uz 1. jautājumu.*

1. **Jautājums:** Lūgums precizētTehniskā uzdevuma punktā 2.2. "Kabeļu līnijas (arī optiskā kabeļa) trases un kabeļu līnijas gala uzmavu izvietojuma noteikšanu apakšstacijās, ņemot vērā pieslēgšanas risinājumus"tehniskā risinājuma apjomu un detalizācijas pakāpi.

**Atbilde**: *Jaunbūvējamās 110 kV kabeļu līnijas trase un gala uzmavu izvietojums apakšstaciju "Torņakalns" un "Centrālā" teritorijā ir jāizstrādā tādā apjomā, lai šo risinājumus varētu realizēt, izbūvējot jauno kabeļu līniju, tajā skaitā, ņemot vērā Tehniskā uzdevuma (pielikums Nr.5.1) 1.3. punktā minētos nosacījumus.*